Nejcipelő vb: ugyanazok győztek negyedszer | HAON
2012.07.9 19:18; Frissítve: 2012.07.9 19:18 Nejcipelő vb: ugyanazok győztek negyedszer	London, 2012. július 9., hétfő (MTI) – Negyedszer győzött ugyanaz a házaspár a finnországi feleségcipelő világbajnokságon.
Az akadályokkal – egyebek közt vizesárokkal – nehezített – 250 méteres távot alig több mint egy perc alatt sikerült végigfutnia Taisto Miettinennek rajta csimpaszkodó hitvesével, Kristiina Haapanennel. Miettinen teljesítményének értékét növeli, hogy szakmájától távol esik a cipelés: nem költöztető hórukkember, hanem ügyvéd. A győztes az idén is felesége tömegével azonos mennyiségű sört kapott díjként – adta hírül a The Daily Telegraph című brit lap.
A viadalnak Sonkajarvi ad mindig otthont. A legenda szerint a nejhordósport egy XIX. századi finn betyárvezérnek állít emléket, Rosvo-Ronkainennek, aki bandájában egyúttal a “humán erőforrások igazgatója” is volt: a bandatagfelvételi teszten gabonával teli zsákokkal vagy rúgkapáló disznókkal a hátukon futtatta a jelentkezőket, idővel pedig a környék falvaiból raboltatott velük és nekik feleségeket.
Címkék: Nejcipelő vb	Comments	0	HOZZÁSZÓLÁS SZÜRÉSE	Összes hozzászólás megjelenítése	Nagyon jó (+10 vagy jobb)	Jó (+5 vagy jobb)	Közepes (0 vagy jobb)	Rossz (-5 vagy jobb)	Nagyon rossz (-10 vagy jobb)	Kommentek törlése	Válasz neki: {comment_user_name}